
A V I Z

asupra propunerii legislative pentru modificarea şi completarea 

Legii nr.202/2002 privind egalitatea de şanse între femei şi bărbaţi, modificată şi completată prin OG nr.84/2004, 

aprobată cu modificări prin Legea nr.501/2004


În conformitate cu prevederile art.95 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.202/2002 privind egalitatea de şanse între femei şi bărbaţi, modificată şi completată prin Ordonanţa Guvernului nr.84/2004, aprobată cu modificări prin Legea nr.501/2004, trimisă cu adresa nr. P.l.-x 214 din 27 martie 2006, înregistrată sub nr.31/360 din 27 martie 2006.


Senatul, în calitate de primă cameră sesizată, a respins propunerea legislativă, în şedinţa din 22 martie 2006.


Camera Deputaţilor este  Cameră  decizională.
Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă menţionată mai sus, în şedinţa din 27 aprilie 2006.



Membrii comisiei au examinat propunerea legislativă, expunerea de motive şi avizul favorabil al Consiliului Legislativ nr.891/13.07.2005.


Guvernul, prin punctul său de vedere nr.3007 din 28.11.2005 nu susţine adoptarea iniţiativei legislative.


În urma dezbaterilor, cu unanimitate de voturi, s-a hotărât avizarea favorabilă a propunerii legislative.



În raport de obiectul şi conţinutul său, propunerea face parte din categoria legilor ordinare.

